Kotinginiai

Kotinginiai (Cotingidae) – žvirblinių (Passeriformes) būrio paukščių šeima.

Išvaizda 
Kūnas nuo 10 iki 50 cm ilgio. Plunksnų danga ryški. Būdinga apatinių gerklų savita struktūra.

Biologija 
Gyvena tropiniuose miškuose ir jų pakraščiuose. Kai kurios rūšys sugeba išgauti nebūdingus paukščiams garsus, primenančius varpų skambėjimą, riaumojimą ir pan.

Lizdas 
Peri medžių drevėse, kai kurios rūšys lizdą pritvirtina prie uolų.

Mityba 
Minta vaisiais, uogomis, vabzdžiais ir kitais bestuburiais gyvūnais.

Paplitimas 
Paplitę Centrinėje ir Pietų Amerikoje.

Gentys 
 Ūgliapjoviai – Phytotoma Molina, 1782
 Raudonosios kotingos – Phoenicircus Swainson 1832
 Tijukos – Tijuca Férussac, 1829
 Uoginės kotingos – Carpornis G.R. Gray, 1846
 Ampelionai – Ampelion Tschudi, 1845
 Doliorniai – Doliornis Taczanowski, 1874
 Zaratorniai – Zaratornis Koepcke, 1954
 Pipreolos – Pipreola Swainson, 1838
 Žvynuotieji vaislesiai – Ampelioides J. Verreaux, 1867
 Medšarkinės pihos – Lipaugus Boie, 1828
 Tikrosios pihos – Snowornis Prum, 2001
 Purpuragurklės kotingos – Porphyrolaema Bonaparte, 1954
 Tikrosios kotingos – Cotinga Brisson, 1760
 Dailiosios kotingos – Xipholena Gloger, 1842
 Baltosios kotingos – Carpodectes Salvin, 1865
 Juodaveidės kotingos – Conioptilon Lowery et O’Neill, 1966
 Plikakakliai vaislesiai – Gymnoderus E.Geoffroy Saint-Hilaire, 1809
 Raudonieji vaislesiai – Haematoderus Bonaparte, 1854
 Raudongurkliai vaislesiai – Querula Vieillot, 1816
 Rausvakrūčiai vaislesiai – Pyroderus G.R.Gray
 Skėtinės kotingos – Cephalopterus E.Geoffroy Saint-Hilaire, 1809
 Kapucininės kotingos – Perissocephalus Oberholser, 1899
 Varpininkai – Procnias Illiger, 1811
 Akmengaidžiai – Rupicola Brisson, 1760

Neseniai Laniisoma, Laniocera ir Iodopleura gentys priskirtos Tityridae'' šeimai.

Žvirbliniai paukščiai